પોલીસસૂત્રો પાસેથી મળતી માહિતી મુજબ નારોલ વિસ્તારમાં અાવેલા રંગોળીનગરનાં છાપરાંમાં રાજેશભાઈ વેલુભાઈ ઉગરેજિયા પોતાના પરિવાર સાથે રહે છે. તેમની ૧૨ વર્ષીય પુત્રી કશિશ નારોલ વિસ્તારમાં અાવેલી મ્યુનિસિપલ શાળા નંબર-૨માં અભ્યાસ કરતી હતી. ગઈ કાલે સાંજના સમયે કશિશ સ્કૂલ બસથી પરત અાવી હતી અને નારોલના ચૈતન્ય ફ્લેટ નજીક અાવેલી જગ્યામાં બસ ચાલક બસ રિવર્સમાં લેતો હતો ત્યારે કશિશને પાછલા વ્હીલમાં અાવી જતાં ગંભીર ઇજાઅો પહોંચી હતી. કશિશને તાત્કાલિક ૧૦૮ એમ્બ્યુલન્સમાં એલજી હોસ્પિટલમાં ખસેડાઈ હતી.